
prăznuire, 12 mai 


Sfântul loan valahul este un sfânt „fenomen”, ca o „stea” strălucitoare ce apare 
uneori, spre „uimirea” tuturor. Este considerat „patronul tinerilor curaţi şi credin- 
CLOŞI”. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

După obişnuitul început se zice: 


Tropar (glas 4): Astăzi duhovniceşte prăznuieşte Biserica drept-credincioşilor ro- 
mâni şi cu bucurie strigă: Veniţi, iubitorilor de mucenici, să prăznuim pomenirea 
cea de peste an a luptelor noului mucenic loan. Că acesta dintre noi cu voia lui 
Dumnezeu răsărind, în împărăteasca cetate a lui Constantin a înflorit minunat, adu- 
când Stăpânului rod bogat şi bine primit, prin mucenicie. lar acum se roagă neîn- 
cetat în ceruri, să se mântuiască sufletele noastre. 


Troparul Invierii, al Născătoarei de Dumnezeu: „Taina cea din veci ascunsă şi de 
Ingeri neştiută...” (glasul 4) 


Condacul 1 

Iubirea cea mare a lui Hristos s-a arătat şi în prunci şi în tineri, ca o mărturie de 
dar binecuvântat, ce uneşte Cerul cu Pământul. Unul asemenea şi tu fiind, cinstită 
cântare aducem: Bucură-te, Sfinte Ioane valahul, feciorelnicul mucenic al lui 
Hristos! 


Icosul 1 

Înger pământesc te-ai arătat, cel din pământul Valahiei strămoşeşti, şi aşa ai stră- 
lucit cu lumina curăţiei cereşti tânărule, feciorelnicule loane, spre lauda cea sfântă 
a lui Hristos: 

Bucură-te, fiul binecuvântat al pământului Valahiei; 

Bucură-te, tânărule curat şi nevinovat; 

Bucură-te, tânărul moştenitor al virtuţii; 

Bucură-te, tânărul cu bărbăţia întreagă; 

Bucură-te, tânărul cu tăria credinţei 

Bucură-te, credincioşie neabătută; 

Bucură-te, Sfinte loane valahul, feciorelnicul mucenic al lui Hristos! 


Condacul al 2-lea 

Crescut vlăstar sănătos al Neamului acestui pământ mănos şi bogat, de păgânii oto- 
mani în robie luat, în „lumea întunericului” ai intrat, dar nu ai uitat de credincioşia 
adevărată şi de cântarea de: Aliluia! 

Icosul al 2-lea 

Tinereţea curată şi mintea luminată te-au făcut să vezi „păcătoasele momeli” pă- 
gâne, şi aşa, de nimic nu ai fost înşelat. 

Bucură-te, mintea cea luminată; 

Bucură-te, inima cea curată; 

Bucură-te, priceperea cea sfântă; 

Bucură-te, înţelepciunea de Duh PreaSfânt; 

Bucură-te, înţelegerea peste cele lumești; 

Bucură-te, cinstea virtuţii creştine; 

Bucură-te, Sfinte Ioane valahul, feciorelnicul mucenic al lui Hristos! 


Condacul al 3-lea 
Purtat în robie pe drumuri lungi, suferinţe multe ai îndurat de la păgânii nemiloşi, 
şi cu tăria credinţei lui Hristos peste toate cântai: Aliluia! 


Icosul al 3-lea 

Momelile păgâne mult te-au ispitit să alegi lepădarea de credinţă şi ale lumii păcă- 
toase plăceri, dar mai bine ai ales crucea lui Hristos. 

Bucură-te, cel cu vederea din adânc; 

Bucură-te, cel ce ai deosebit răul de bine; 

Bucură-te, cel care aşa, prin „şcoala de duh” ai trecut; 

Bucură-te, că viclenia păcătoasă ai descoperit; 

Bucură-te, că pe „şarpele otrăvitor” ai călcat; 

Bucură-te, că din „pomul căderii” nu ai mâncat; 

Bucură-te, Sfinte Ioane valahul, feciorelnicul mucenic al lui Hristos! 


Condacul al 4-lea 
S-au zbătut în tine „alegerea” pământească şi cea cerească, dar curăția ta nu a sufe- 
rit „murdăria” păgână şi aşa ai rămas neclintit în cântarea de: Aliluia! 


Icosul al 4-lea 

leşit din pământul sfânt al Valahiei şi dus în cetatea otomană, cea plină de cum- 
plitele plăceri, şi mai mult te-ai îmbărbătat pentru credinţa lui Hristos. 

Bucură-te, tânărule cu bărbăția întreagă; 

Bucură-te, tânărule cu mintea de lumină; 

Bucură-te, tânărule cu adevărata judecată; 

Bucură-te, tânărule cel de mare cuviinţă; 

Bucură-te, tânărule de mare cinste; 

Bucură-te, lauda sfântă a celor tineri; 

Bucură-te, Sfinte loane valahul, feciorelnicul mucenic al lui Hristos! 

Condacul al 5-lea 
Femeia agareană ce te-a cumpărat dorea mult să te aibă în păcat, dar tu, ca un 
„ostaş de taină”, curăţia ai păzit, în cântarea de: Aliluia! 


Icosul al 5-lea 

Cumplitele „chinuri de duh pătimaş” ţi s-au adăugat, că „săgețile otrăvitoare” ziua 
şi noaptea te străpungeau, de uneori în cumpănă erai. 

Bucură-te, că prin „iadul cel din adânc” ai trecut; 

Bucură-te, că duhurile cele mai rele te-au chinuit; 

Bucură-te, că duhurile „căderii” te-au muncit; 

Bucură-te, că duhurile păcatului morţii te-au săgetat; 

Bucură-te, că „focul iadului cumplit” ai simţit; 

Bucură-te, că „întunericul cel din afară” ai văzut; 

Bucură-te, Sfinte loane valahul, feciorelnicul mucenic al lui Hristos? 


Condacul al 6-lea 
Aşa, în această înfocare mistuitoare ai petrecut, încât toți se mirau cum peste fire 
te-ai făcut, în cântarea de: Aliluia! 


Icosul al 6-lea 

Aşa darul lui Hristos în tine a strălucit şi în mijlocul păgânătăţii cele sfinte ai măr- 
turisit şi Creştinismul astfel l-ai propovăduit ca un urmaş apostolesc: 

Bucură-te, tânărule apostolesc; 

Bucură-te, creştin în mijlocul păgânătăţu; 

Bucură-te, creştin în marea jertfire; 

Bucură-te, creştin în muncile muceniceşti; 

Bucură-te, creştin în tăria Crucii; 

Bucură-te, creştin cu sfânta biruinţă; 

Bucură-te, Sfinte loane valahul, feciorelnicul mucenic al lui Hristos? 


Condacul al 7-lea 
Cu dorul de taină al lui Hristos tot mai mult te întăreai şi în muncile şi chinurile de 
zi cu zi aşteptai marea trecere la cele de sus, în cântarea de: Aliluia! 


Icosul al 7-lea 

Tot nădăjduia femeia păgână să te atragă şi cu multe momeli te ispitea să-ţi calci 
credincioşia creştină şi pe cea străină să o primeşti: 

Bucură-te, că de toate te-ai lepădat; 

Bucură-te, că de cele lumeşti te-ai sărăcit; 

Bucură-te, că ai biruit ispita satanei; 

Bucură-te, că ai stăpânit firea omenească; 

Bucură-te, că la cele de sus te-ai ridicat; 

Bucură-te, că la cele sfinte ai ajuns; 

Bucură-te, Sfinte Ioane valahul, feciorelnicul mucenic al lui Hristos! 


Condacul al 8-lea 
Pierzând răbdarea cu tine, la osânda morţii te-au dat, cu ultimele schingiuiri, ca o 
răzbunare cumplită, dar pe toate le-ai îndurat cântând: Aliluia! 


Icosul al 8-lea 

Ai mulțumit prea bunului Dumnezeu că prin toate „probele focului” ai trecut şi 
prefacerea peste fire ţi s-a săvârşit: 

Bucură-te, robul credincios al lui Hristos; 

Bucură-te, jertfă bine primită; 

Bucură-te, bucurie ieşită din suferinţă; 

Bucură-te, veselie peste chinurile lumii; 

Bucură-te, deschiderea uşii veşniciei; 

Bucură-te, cel gata pentru zborul ceresc; 

Bucură-te, Sfinte loane valahul, feciorelnicul mucenic al lui Hristos? 


Condacul al 9-lea 
In puţinii ani adâncul vieţii ai înţeles, că străluminat de Duhul PreaSfânt cele nevă- 
zute ai văzut ca şi pe cele neauzite, în cântarea de: Aliluia! 


Icosul al 9-lea 

Grea pare trecerea prin „focul prefacerii dumnezeieşti”, dar după intrarea în „arde- 
rea de taină”, toate se uşurează în tăria duhovnicească ce se primeşte: 

Bucură-te, tânărule cel de mare vrednicie; 

Bucură-te, tânărule mucenic; 

Bucură-te, că viaţa ţi-ai împlinit; 

Bucură-te, că ai ajuns la chipul întreg; 

Bucură-te, că ai crescut asemănarea cerească; 

Bucură-te, că ai dat rodul pământesc; 

Bucură-te, Sfinte loane valahul, feciorelnicul mucenic al lui Hristos? 


Condacul al 10-lea 
Departe de pământul strămoşesc, dar cu toată credincioşia de neam împlinită, cu 


adevărat bărbat destoinic te-ai făcut, în cântarea de: Aliluia! 


Icosul al 10-lea 

Rodirea ta de credinţă pom bogat a crescut, din care peste vremuri şi noi ne împăr- 
tăşim şi lumina de taină primim: 

Bucură-te, că te avem şi noi chip de sfinţenie; 

Bucură-te, că te avem ocrotitor; 

Bucură-te, cel mângâietor în necazuri; 

Bucură-te, cel sprijinitor în ispite; 

Bucură-te, că ne întăreşti în lupta cu păcatul; 

Bucură-te, că îmblânzeşti pe vrăjmaşii văzuţi şi nevăzuţi; 

Bucură-te, Sfinte Ioane valahul, feciorelnicul mucenic al lui Hristos! 


Condacul al 11-lea 
Nu va conteni pomenirea ta de cinstire, Sfinte Ioane, tânărule mucenic şi ostaş al 
lui Hristos, că darul tău izvor s-a făcut, în cântarea de: Aliluia! 


Icosul al 11-lea 

Dar de tărie şi credincioşie ne eşti, mai ales celor „tineri curaţi”, care ocrotitor te au 
împotriva patimilor păcatului păgânesc: 

Bucură-te, tânărule, sfântule; 

Bucură-te, sfântule, ce peste păcat ai călcat; 

Bucură-te, sfântule, care la cele sfinte te-ai ridicat; 

Bucură-te, sfântule, comoara noastră; 

Bucură-te, sfântule, comoara ajunsă la Cer; 

Bucură-te, sfântule, lauda lui Hristos; 

Bucură-te, Sfinte Ioane valahul, feciorelnicul mucenic al lui Hristos! 


Condacul al 12-lea 
Nume de icoană şi de închinat ai rămas Bisericii noastre strămoşeşti, ca unul ce 
moştenirea sfântă încă o dată ai sfinţit, în cântarea de: Aliluia! 


Icosul al 12-lea 

Tânărule sfânt al acestui neam şi pământ, cu tine şi noi ne încredinţăm în lupta 
noastră cu patimile idoleşti ce ne împresoară: 

Bucură-te, nume de credinţă; 

Bucură-te, nume de credincioşie; 

Bucură-te, nume de sfântă pomenire; 

Bucură-te, Sfinte loane, cel binecuvântat; 

Bucură-te, Sfinte Ioane, cel iubit de Hristos; 

Bucură-te, Sfinte Ioane, cel cinstit şi de noi; 

Bucură-te, Sfinte Ioane valahul, feciorelnicul mucenic al lui Hristos! 

Condacul al 13-lea 

Dintre cetele de sus muceniceşti, o, Sfinte Ioane, tânărul curat al lui Hristos şi pen- 
tru noi te roagă cât mai mult, că lumea de astăzi în patimi tot mai cumplite a căzut, 
ca să putem ieşi nepătaţi, în cântarea de: Aliluia! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Viaţa şi nevoinţele Sfântului mucenic loan, valahul 


Multe ţinuturi ale lumii s-au învrednicit să-i facă raiului belşug de suflete alese, 
care pururea se împărtăşesc de neînserata lumină a lui Dumnezeu. Întru aceasta, 
nici hotarele neamului românesc n-au fost mai sărace decât altele. Din duhul popo- 
rului român au izvorât suflete ce s-au suit în ceata drepţilor, din sângele lui s-au 
plămădit trupuri care n-au Suferit sStricăciunea morţii, sub altarele lui s-au 
mucenicit mădulare care, prin suferință au mărturisit puternicia duhului întru 
Hristos, prin munţii lui S-au mântuit Sihaştri în luminată cuvioşie, mistuindu-se 
în rugăciune, post şi priveghere şi nu pe puţine din scaunele vlădiceşti s-au 
nevoit ierarhi care peste cunună de aur şi nestemate a preţuirii celei de obşte şi- 
au adăugat cununa cea nepieritoare a Sfinţeniei. 


Deşi aceştia, împreună cu toţi sfinţii, 


mijlocesc pentru noi în limba îngerilor, cea mai presus de orice limbă, ei cu osârdie 
ne pomenesc pe noi, purtătorii graiului în care, aici L-au mărturisit pe Hristos. Cu 
toate că au chipuri duhovniceşti, mai presus de orice chip al sângelui şi al cărnii, ei 
sunt acolo iconarii chipurilor noastre, ca unii ce s-au desăvârşit în templele Du- 
hului Sfânt. Şi cu toate că sălăşluiesc în cetatea luminii, cea mai presus de orice 

împărăție, ei cu osebire ne priveghează, ca nişte străjeri neadormiţi ai cetăţii lor 
celei pământeşti. 


Prin sfinţi lor, toate neamurile pământului purced din Dumnezeu şi se întregesc în 
Dumnezeu, aşa cum culorile curcubeului purced din soare şi se întregesc în soare. 
ŞI precum roua pământului răsfrânge soarele şi-i arcuieşte lumina pe boltă, des- 
fătându-ne, aşa sfinţii Cerului îl răsfrâng pe Dumnezeu Cel nevăzut şi-l arcuiesc 
slava peste veacuri, mântuindu-ne cu puterea Lui. 


asemenea strop de răcoare duhovnicească este şi 


> El se cheamă «nou», pentru că a pătimit după 1453, când Constantinopolul 
a căzut sub turci şi de asemenea 

> se numeşte «Valahul, pentru că era de neam din Valahia, adică din Țara 
Românească. 


Ştiut este că, în vechime, popoarele străine îi numeau pe români vlahi sau valahi, 
adică neam de obârşie latină, iar amintirea aceasta se păstrează până astăzi în nu- 
mirea Sfintei Mitropolii a Ungro-vlahiei. 


Matei Vodă Basarab, la cârma Țării Româneşti a venit Mihnea Voievod, pe care 
pământenii l-au poreclit «turcitul». Acest Mihnea, cu toate că se pretindea a fi 
român, era fiul unui cămătar grec şi arătându-se de mic atras de obiceiurile aga- 
renilor, adică ale închinătorilor lui Alah şi cinstitorilor lui Mahomed, a fugit de la 
părinţii lui. S-a dus apoi la Țarigrad şi s-a curtenit lui Sinan Paşa, zicând că este 
feciorul lui Radu Vodă şi aşa a petrecut la turci şi în legea lor vreme de patruzeci 
de ani. Acolo se chema Gioan Bei şi era întru totul robit de pofta slavei celei 
deşarte. Deci, plătind sultanului multe pungi cu galbeni, a ajuns domn în Țara 
Românească şi a început a asupri poporul cu biruri. Ţara i-a stat mereu împotrivă, 
iar el nu s-a putut ţine în scaun decât chemând, în câteva rânduri pe tătari care 
năvăleau în hoardă, pustiau ținuturile şi duceau cu ei mulțime de robi. Dar mai pe 
urmă, ne mai putând face faţă lăcomiei otomane şi râvnind oarecare câştig şi pen- 
tru sineşi, a poftit să nu mai plătească haraciul agarenilor din Țarigrad. 

Aşadar, Mihnea s-a unit cu alţi doi voievozi şi după ce a ucis pe mulți din dregă- 
torii săi de la curte, a pornit răscoală împotriva turcilor, tăindu-i pe unde-i găsea. 
Iar sultanul Mehmet, auzind de acestea, a trimis o hoardă de tătari în Moldova, o 
oaste de turci în [ara Românească şi o alta în Transilvania. Tătarii au ieşit biruitori 
în Moldova şi au făcut cumplită prădare în laturile ei. În Țara Românească s-a 
întâmplat că Mihnea i-a bătut pe potrivnici, dar îndată după aceea, cuprins de frică, 
a fugit peste munţi, unde şi-a dat sfârşitul nemântuit. lar cea de a treia oaste a 
sultanului a câştigat biruinţă asupra voievodului transilvan, la Deva şi întorcându- 
se prin ținutul Olteniei sau Vlahiei Mici - cum i se spunea atunci - a trecut munţii 
prin văile Oltului şi ale Jiului. Ea a făcut mare pierzanie în neamul creştinesc şi a 
robit mulțime mare de bărbaţi, femei şi copii, prinzându-i în arcane şi târându-i, 
legaţi cu funii, în urma cailor şi carelor lor. Prăpădul acesta s-a întâmplat în anul 
1659, în luna lui noiembrie sau decembrie. 


Printre cel robiţi atunci a fost şi tânărul loan, vlăstar de bun neam, născut şi 
crescut aici, în Țara Românească, din părinţi cuprinşi în credinţă, evlavie şi 


chivernisire “<e Ciiiii Şi 


Cât de minunat însă se arată Dumnezeu cu aleşii Lui! Cu toate că era atât de 
tânăr, loan ajunsese la măsura vârstei plinirii lui Hristos, când curăția inimii de 
prunc se împleteşte cu înţelepciunea minţii de bătrân. Şi era loan frumos la chip, 
luminos în privire şi bine legat în trup. Locmirea lui era plină de sănătate, 
tinereasca vlagă zburda în toată fiinţa lui. Şi măcar că grumazul îi era încovoiat de 
robie, ochii îi străluceau de puterea credinţei şi de nădejdea mântuirii. Trupul 
minunat al tânărului era ca o biserică în care fumega, plină de miresme, cățuia 
sufletului său curat şi jertfelnic. Aşa mergea el pe drumul anevoios al robiei, apro- 
piindu-se de Dunăreni lăsându-și în urmă părinții, neamurile şi ţara lui frumoasă, 
fără să ştie că nu se va mai întoarce niciodată şi că Dumnezeu îi pregătea o altă 


focul încercărilor de tot felul. 


Robii agarenilor erau socotiți ca un bun al sultanului, dar ei puteau fi cumpăraţi de 
orice închinător al lui Alah, pe bani buni, potrivit vârstei şi folosului fiecăruia. Aşa 
se face că încă fiind pe drum, un păgân din cei ce îi duceau pe români în robie s-a 
oprit asupra lui loan şi plăcându-l, l-a cumpărat, cu gând urât. Că n-a avut putere să 
înțeleagă frumuseţea lui lăuntrică, ci s-a oprit cu nelegiuită căutătură spre mân- 
dreţea cea din afară. Şi a început a-l sili să-şi întineze trupul cu păcatul izvodit 
cândva în blestemata cetate a Sodomei, cea arsă de Dumnezeu cu foc şi pucioasă 

pentru nelegiuirea ei, pe care păcat osândeşte şi dumnezeiescul Pavel, în Epistola 
către Romani, în cel de al douăzeci şi şaptelea verset al întâiului capitol. Dar loan 
s-a împotrivit păcatului şi s-a împlătoşat cu rugăciunea şi cu semnul crucii împo- 
triva celui ce voia să-l întineze. 


I-a zis agareanul, plin de mânie: "Într-atât de semeţ eşti înaintea mea şi uiţi că nu 
eşti decât un biet rob?". 


Iar loan i-a răspuns: 


S-a încruntat păgânul: «Eu sunt stăpânul tău, pentru că te-am cumpărat cu preţ de 
aur, fac cu tine ce vreau». 


L-a înfruntat tânărul: 


Și cugetul său se întărea întru puterea credinţei. Atunci agareanul se pregătea să-l 
lege de un copac, spre a-i face silă. Iar loan, cumplit scârbindu-se în inima sa şi ne- 
vrând să fie ruşinat înaintea lui Dumnezeu, s-a într-armat cu amintirea tânărului 
David, biruitorul lui Goliat şi cu a ostaşului Nestor, cel ce surpase mândria lui Lie. 
Și prinzând curaj, a pândit o clipă prielnică şi l-a ucis pe păgân. 


Nu mult după aceea, ceilalți agareni care-l duceau pe loan în robie au băgat de sea- 
mă lipsa stăpânului său. Deci au prins a-l ispiti şi aflând adevărul, l-au legat în lan- 
țuri şi aşa l-au purtat, îndelungată vreme, pe drumul Țarigradului. Cine va putea 
spune chinul celui târât printre robi? Că era vreme de iarnă şi gerul însulița cu foc 
îngheţat trupul gol al tânărului. Dar el răbda cu bărbăție, gândindu-se că mai bine 
este a-1 arde trupul în văpaia ierni decât sufletul în văpaia gheenei. Dar foamea 
pântecului nehrănit şi sângerarea picioarelor desculțe şi sfârşeala mădularelor oste- 
nite, cine le va putea şti? Pe drumul greu din trecătorile înzăpezite ale Balcanilor şi 
Rodopilor, viscolul îi biciuia obrajii, îi înlăcrima ochi şi-i încovoia spinarea. Dar 
duhul său rămânea drept, cu toate că bănuia chinurile ce-l aşteptau la capătul 
drumului, ştiind el că uciderea unui turc nu putea rămâne nepedepsită. 


Şi astfel, legat a ajuns la Țarigrad, unde iarna nu mai era iarnă, dar robia era robie. 
Iar cei ce-l păzeau l-au dus la femeia celui ucis, povestindu-i toate câte se întâm- 
plaseră. Păzind legea ei, soția agareanului l-a înfățişat pe loan vizirului, spre jude- 
cată. Şi loan a fost supus cercetării şi a mărturisit adevărul, cum că el omorându-l 

pe păgân, nu a făcut altceva decât să-şi apere fiinţa lui de creştin adevărat şi curat. 
Iar vizirul l-a dat în puterea femeii celui mort, ca să facă cu el ce va voi dânsa. 


Ascuţite sunt ispitele satanei împotriva mărturisitorilor lui Hristos! lar Dumnezeu 
le îngăduie, pentru ca să urce puterea credinţei. Şi cu cât mai mari sunt ispitele 
biruite, cu atât mai neveştejită este cununa de slavă a biruitorului. Că i se dăduse 
lui loan frumuseţe în trup şi prin frumuseţea trupului a fost ispitit. 


Acea tânără văduvă a fost îndată răpită de mândreţea lui loan şi l-a dus la locuinţa 
ei cea scumpă, unde duhul desfrânării se răsfăța pe covoare şi divanuri, nutrit cu 
mâncăruri alese şi cu otrăvite miresme. 


Și 1-a zis femeia: «lată eşti în puterea mea! Fiindcă mi-ai ucis bărbatul, îi vei lua 
locul şi-mi vei fi bărbat. Din rob te fac slobod, din sărac, te ridic bogat. Dar, pentru 
ca să-mi fi bărbat, trebuie să te faci de aceeaşi lege cu mine. Nimic mai uşor decât 
să te lepezi de Hristos şi să te faci închinător al lui Alah şi cinstitor al lui Maho- 
med, profetul său. Priveşte împrejur aurul şi argintul, mătăsurile, pietrele neste- 
mate, priveşte-mă pe mine, alături care sunt gata de însoţire». 


Nu era uşoară ispita tânărului loan. Să schimbe lanţurile de fier pe veştminte de 
mătase, să îmblânzească năpâreile foamei prin saţul meselor îmbelşugate, în loc de 
osteneala drumului, să-şi îngăduie odihnă mângâietoare, în loc de biciuirile visco- 
lului, să primească adierile zefirului, în loc să sângereze prin stâncile munţilor, să 
lunece în caiac, pe undele Bosforului! 


Ioan însă era plin de virtute şi nu s-a plecat. Cu îndrăzneală i-a răs, 


I-a zis femeia: «A fost aici, în Țarigrad un tânăr din neamul vostru, pe nume Gioan 
Bei, a crescut în curţile seraiului şi s-a bucurat de farmecele sultanei şi a ajuns bo- 
gat şi domn în ţara voastră. Eu nu zic că şi tu vei ajunge domn, dar Țarigradul e 
răscrucea multor drumuri către putere şi slavă». 


Nu i-a trebuit multă vreme de gândire, căci neprihănitul tânăr ortodox a adăugat 
din bogăţia datinilor strămoşeşti: 

Şi iarăşi « găciune la Hristos. Mântuitoru EFRI ESaa 


il Și şi-a adus aminte de Iosif, fiul lui Iacov, care a înfruntat ade- 
menirile femeii lui Putifar, dregătorul din ţara Egiptului. Şi această aducere- 
aminte l-a luminat şi l-a întărit peste măsură. 


Câte meşteşuguri n-a încercat acea femeie păgână ca să-l întoarcă pe tânăr de la 
Hristos şi să-l însoţească cu ea! Că era muncită de patimă şi nu avea linişte. Toate 
aceste ispitiri au durat aproape doi ani şi jumătate, pe măsură ce şi tânărul se împli- 
nea la trup. Dar Ioan nu s-a clintit din temelia cea tare a credinţei lui ortodoxe. 


În cele din urmă, văzându-se într-atât înfruntată, agareanca şi-a dezlănţuit păgâ- 
neasca furie şi l-a dat pe loan eparhului, adică mai-marelui cetăţii, care l-a aruncat 
în temniţă. Și acolo a fost supus mucenicul la atât de multe, de cumplite şi de înfri- 
coşătoare chinuri, încât cineva nu să le pătimească, ci numai să le gândească s-ar 
îngrozi cu adevărat. 


Caznele au durat mai multe zile. Şi nici în vremea aceea loan nu a fost lipsit de 
ispită. Căci femeia, neîncetat împătimită de frumuseţea lui, mergea în fiecare zi în 
temniţă şi cu linguşiri şi făgăduinţe îl ademenea spre întinare şi lepădare de cre- 


sălăşluită în trup nevârstnic, luminată de darul lui Dumnezeu, ştia că întreagă 
trebuie păstrată curăţia şi a sufletului şi a trupului, ca pe o jertfă bine plăcută 
înaintea Cerului. 


Întru sfârşit, văzând toţi că în zadar se ostenesc cu chinurile şi că asupra lui loan nu 
au nici o izbândă, au cerut vizirului îngăduinţă să-l omoare. Iar vizirul a poruncit 
eparhului să săvârşească aceasta. Deci, călăi, cei ce-l chinuiseră, l-au luat pe bine- 
cuvântatul tânăr loan şi l-au dus în Parmac-Kapi, aproape de Bazestani, tot în Ţari- 
grad, ca să-l ucidă prin spânzurătoare. 


descoperind răsplata pentru lanţurile robiei, pentru bicele 
crivăţului, pentru nevoinţele trupului şi caznele temniței, vedeau straie mai 
scumpe decât mătăsurile Răsăritului, simțeau mângâieri mai dulci decât adierile 

Țarigradului şi lăcrimau de o fericire ce nu se poate împerechea cu bucuriile 
pământului. 


Şi astfel, în anul 1662, în a douăsprezecea zi a lunii mai, pururea-fericitul tânăr 
Ioan a primit din mâna Domnului cununa biruinţei. lar viaţa sfântului, împreună 
cu pătimirea sa, a fost scrisă de loan Cariofil, un învăţat grec din vremea lui şi apoi 
tipărită la Veneţia de Sfântul Nicodim Aghioritul, după care s-a trecut în sinaxarele 
greceşti şi apoi în cele româneşti. Aşa s-a scris numele Sfântului nou mucenic loan 
Valahul în cartea vieţii lui Dumnezeu, iar pomenirea lui se săvârşeşte în inima nea- 
mului care l-a odrăslit. 


Cu ale sale sfinte rugăciuni, Dumnezeu să ne învrednicească şi pe noi de bu- 
nătăţile cele fără înşelare fără de sfârşit. Amin . 


Arhim. Bartolomeu Anania 


1. Pătimurea Sfântului loan cel din Ţara Românească..., scrisă de loan Cariofil, în 
vol. Slujba cuviosului părintelui nostru Dimitrie..., Bucureşti, 1801, p. 20 v.-21v; 
Vartolomeu Diacul, Sfântul mucenic loan Românul, în «Biserica Ortodoxă 
Română», LXXII (1954), nr. 5, p. 532-539; Pr. Conf. Al. 1. Ciurea, Trei sute de ani 
de la moartea de mucenic a Sfântului loan Valahul, ibid., LXXX (1962), nr. 5-6, p. 
439-514, N. Russel, Neomartyrs of the Greek Calendar, în « Sobornost», nr. |, 
1983, p. 42-43. 


(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.0O.R., Bucureşti, 1987, p. 399-405 Sfântul mucenic 
Ioan Valahul) 

